| Medaljeoversikt |
| --- |
| Konkurrerte for Tysklands flagg Tyskland |
| Friidrett: |
| Friidrett EM i friidrett |
| Bronse | Barcelona 2010 |  Stavsprang |
| Friidrett Verdenscupen i friidrett |
| Sølv | Split 2010 |  Stavsprang |
| Friidrett U23-EM i friidrett |
| Gull | Kaunas 2009 |  Stavsprang |
| Friidrett Junior-VM i friidrett |
| Gull | Grosseto 2004 |  Stavsprang |

**Elizaveta Vladimirovna «Lisa» Ryzih** (russisk: Елизавета Владимировна Рыжих, født 27. september 1988 i Omsk i Sovjetunionen) er en tysk stavsprangstavhopper. Hun er yngre søster av stavhopperen Anastasija Reiberger (Nastja Ryjikh). 

I 1992 flyttet hun med familien til Ulm. Familien flyttet deretter til Zweibrücken, der hennes far Vladimir Ryschich, som selv er tidligere stavhopper, bygget et treningssenter for kvinnelige stavhoppere. Der var der Lisa og søsteren ble introdusert for stavsprang. Lisa Ryzih startet allerede som 12-åring med spesialtrening innen stavsprang.

Karriere
--------

Ryzih har flere gode resultater internasjonalt som ungdom og junior. Hun vant Ungdoms-VM i friidrett 2003 i Sherbrooke med høyden 4,05, og satte deretter personlig rekord på 4,30 m da hun vant gull ved Junior-VM i friidrett 2004, i en alder av femten år. Hun forsøkte å bli den første utøveren til å vinne titler på rad i Ungdoms-VM 2005 i Marrakech, men klarte bare 4,05 m og endte på femteplass. Ryzih var favoritt til å beholde sin tittel ved Junior-VM 2006 i Beijing, men klarte ikke åpningshøyden i finalen, og rev tre ganger. Hun endte på fjerdeplass, og ble stående med 4,00 meter. 

I 2006 og 2007 ble hun tysk ungdomsmester utendørs, og i 2004 og 2006 innendørs.

I juni 2008 forbedret hun sin personlige rekord til 4,50 meter i en konkurranse utendørs i Regensburg, kun to centimeter unna sin innendørsrekord fra februar samme år. I det tyske mesterskapet hoppet hun 4,40 m og kom på femteplass, og med samme høyde ved det tyske mesterskapet i 2009 fikk hun bronse. Da hun vant U23-EM i 2009 var dette hennes første internasjonale tittel på europeisk nivå.

Hun forbedret sine personlige rekorder både innendørs og utendørs i 2010. I Karlsruhe, ved den tyske innendørsmesterskapet, greide hun i februar å hoppe 4,55 m, og fikk bronse bak Carolin Hingst og Kristina Gadschiew. Hun økte sin bestenotering utendørs i mai 2010 i den polske byen Sopot til 4,60 m, bare slått av verdensmesteren Anna Rogowska. Den samme høyden hoppet hun ved det tyske mesterskapet, og fikk der sølv, samtidig som hun kvalifiserte seg til EM i Barcelona, der hun fikk bronsemedalje med ny personlig rekord på 4,65 meter. Dette var hennes første internasjonale medalje som senior. 

Siden 2005 har hun bodd i Grünstadt. Før hun spesialiserte seg på stavsprang drev hun også med hekkeløp. Siden 2009 har hun studert psykologi ved University of Koblenz-Landau i Landau.

Personlige rekorder
-------------------

Utvikling, personlig rekord| År | Utendørs | Innendørs |
| --- | --- | --- |
| 2002 | 3,92 m | 3,60 m |
| 2003 | 4,10 m | 3,95 m |
| 2004 | 4,30 m | 4,10 m |
| 2006 | 4,35 m | 4,15 m |
| 2008 | 4,50 m | 4,52 m |
| 2010 | 4,65 m | 4,55 m |
|

Referanser
----------

1. ↑   Munzinger Sport, Munzinger Sport 01000008770, verkets språk tysk, besøkt 5. august 2021[Hentet fra Wikidata]
2. ↑   DOSB database, Team-Deutschland-ID lisa-ryzih, verkets språk tysk, besøkt 5. august 2021[Hentet fra Wikidata]
3. 1 2   Olympedia, verkets språk engelsk, Olympedia utøver-ID 126390, besøkt 5. august 2021[Hentet fra Wikidata]
4. ↑   World Athletics Database, verkets språk engelsk, World Athletics utøver-ID 14279473, besøkt 5. august 2021[Hentet fra Wikidata]
5. ↑   Gemeinsame Normdatei, GND-ID 1236760263, verkets språk tysk, besøkt 5. august 2021[Hentet fra Wikidata]
6. ↑   Olympedia, verkets språk engelsk, Olympedia utøver-ID 114788, besøkt 12. august 2021[Hentet fra Wikidata]
7. ↑   Olympedia, verkets språk engelsk, Olympedia utøver-ID 126390, besøkt 13. august 2021[Hentet fra Wikidata]

Eksterne lenker
---------------

* (en) Lisa Ryzih – kategori av bilder, video eller lyd på Commons Rediger på Wikidata
* (de) Lisa Ryzih – Munzinger Sportsarchiv Rediger på Wikidata

* (en) Lisa Ryzih – Olympics.com Rediger på Wikidata

* (en) Lisa Ryzih – Olympic.org Rediger på Wikidata

* (en) Lisa Ryzih – Olympedia Rediger på Wikidata

* (en) Lisa Ryzih – Sports-Reference (OL-resultater – arkivert) Rediger på Wikidata

* (de) Lisa Ryzih – Tysklands olympiske komité Rediger på Wikidata

* (en) Lisa Ryzih – World Athletics Rediger på Wikidata

* (en) Lisa Ryzih – Diamond League Rediger på Wikidata

* (en) Lisa Ryzih – Track and Field Statistics Rediger på Wikidata
* European Athletics - *Lisa Ryzih*
* Deutschen Leichtathletik-Verband - *Elizaveta Ryzih*
* Diamond League – *Lisa Ryzih*

  


|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** Munzinger (sport)
 |